Visolde Puusepp
Visolde Puusepp (aastani 1955 Erik; 23. juuli 1928 – 21. oktoober 2020) oli eesti botaanik ja mükoloog. 1947. aastal lõpetas ta Tartu 3. keskkooli, 1952. aastal TRÜ matemaatika ja loodusteaduskonna bioloog-botaanikuna. Seejärel töötas ta kolm aastat õpeajana Mustvee 1. keskkoolis, abiellus 1955 Olev Puuseppaga, asus tööle Tartu linna 7. seitsmeaastases koolis bioloogia ja geograafia õpetajana. Alates 15. jaanuarist 1956 töötas mittekoosseisulisena ja seejärel 1. maist 1957 koosseisulisena Zooloogia ja Botaanika Instituudi botaanika sektoris, algul laborandina, siis vanemlaborandina ja alates 1973 vaneminsenerina. 1990. aastast jäi pensionile. Ta on avaldanud teadustöid peamiselt õistaimede süsteemi alal. Tema töö tulemusi kajastavad "Eesti NSV floora" 5. ja 8. köide, mille kaasautor ta on. PlutoF-i andmetel on ta kogunud 6469 eksemplari seeni ja taimi.